Hyd Internet 96 Views P.Ashok GajapatiRaju
P.Ashok GajapatiRaju
ఢిల్లీః విమాన టికెట్లు బుక్‌ చేసుకునే సమయంలో ప్రయాణికుడి పేరులో ఏమైనా త‌ప్పులు జ‌రిగితే వాటిని సరిచేసుకునేందుకు ఇక మీదట ఎలాంటి అదనపు రుసుము చెల్లించాల్సిన అవసరం లేదని పౌరవిమానయాన శాఖ మంత్రి అశోక్‌గజపతిరాజు వెల్లడించారు. సంబంధిత సమాచారాన్ని పౌరవిమానయాన శాఖ డైరెక్టరేట్‌ జనరల్‌(డీజీసీఏ)తెలియజేసినట్టు గురువారం ఆయన ట్విటర్‌లో వెల్లడించారు. డీజీసీఏ నిబంధనల ప్రకారం.. టికెటు బుకింగ్‌ సమయంలో జరిగిన తప్పును ప్రయాణ సమయంలో ఎయిర్‌లైన్స్‌ దృష్టికి తీసుకువస్తే ఎలాంటి రుసుము వసూలు చేయార‌ని, ప్రయాణికుల సౌకర్యార్థం ఈ మార్పు చేశామని, ప్రయాణికుడి పేరు దిద్దుబాటుకు మాత్రమే ఈ నిబంధన వర్తిస్తుందని, ఎలాంటి అదనపు రుసుము వసూలు చేయకుండా దిద్దుబాటు చేయాలని మంత్రి తన ట్వీట్‌లో తెలిపారు.